Βασίλης Χρηστίδης

Ο Βασίλης Χρηστίδης (Θεσσαλονίκη, 10 Ιουλίου 1998), είναι Έλληνας διεθνής καλαθοσφαιριστής. Έχει ύψος 2,08 μ. και αγωνίζεται στις θέσεις σέντερ και πάουερ φόργουορντ για τον Ηρακλή.

 Σταδιοδρομία 
Αγωνίστηκε από τη παιδική του ηλικία στην ομάδα του Μαντουλίδη, με την οποία κατέκτησε το πανελλήνιο πρωτάθλημα παίδων του 2013-14, κερδίζοντας και τον τίτλο του MVP της διοργάνωσης.

Τον Οκτώβριο του 2015, ο Χρηστίδης συμφώνησε με την ομάδα του Άρη Θεσσαλονίκης, αλλά συνέχισε να αγωνίζεται στον Μαντουλίδη για την σεζόν 2015-16.

Το καλοκαίρι του 2016, ο προπονητής του Άρη, Δημήτρης Πρίφτης, αποφάσισε να εντάξει στην σύνθεση της ομάδας τον Χρηστίδη, στην ηλικία των δεκαοκτώ ετών, υπογράφοντας συμβόλαιο πενταετούς διάρκειας με τους "κίτρινους".

Το 2019, συμφώνησε με την ομάδα του Ολυμπιακού, για την Α2 Εθνική. Ήταν βασικό στέλεχος της ομάδας στην Α2 έχοντας 10 πόντους, 1 ασίστ, 1.2 κλέψιμο και 6.2 ριμπάουντ τη σεζόν 2020-21.

Στις 21 Δεκεμβρίου 2021, ανακοινώθηκε από την ομάδα του Περιστερίου, ως δανεικός από τον Ολυμπιακό, μέχρι το τέλος της σεζόν 2021-22. Στις 23 Ιανουαρίου 2022, έκανε την 55η εμφάνισή του στο Πρωτάθλημα Ελλάδας, σημειώνοντας δύο ρεκόρ καριέρας καθώς είχε 12 πόντους και 10 ριμπάουντ, ξεπερνώντας τις προηγούμενες καλύτερες επιδόσεις του που ήταν οι 8 πόντοι και τα 6 ριμπάουντ. Συνολικά, τη σεζόν 2021-22 μέτρησε 7 πόντους, 4 ριμπάουντ, 1.4 ασίστ, 0,8 κλεψίματα και 0.3 μπλοκ.

Στις 7 Ιουλίου 2022, ανακοινώθηκε από την ομάδα του Π.Α.Ο.Κ. για την αγωνιστική περίοδο 2022-23. Στις 25 Ιανουαρίου 2023, ο Π.Α.Ο.Κ. ανακοίνωσε το τέλος της συνεργασίας του με τον αθλητή. Σε 10 παιχνίδια Πρωταθλήματος μέτρησε σε 10 λεπτά, 2.7 πόντους και 1.8 ριμπάουντ, ενώ αγωνίστηκε και σε 5 ευρωπαϊκούς αγώνες.

Στις 27 Ιανουαρίου 2023, συμφώνησε με τον Άρη Θεσσαλονίκης μέχρι το τέλος της σεζόν 2022-23.

Στις 19 Ιουλίου 2023, υπέγραψε συμβόλαιο με την ομάδα του Α.Σ. Καρδίτσας. Την αγωνιστική περίοδο 2023-24, αγωνίστηκε σε 27 παιχνίδια στο ελληνικό πρωτάθλημα, όπου μέτρησε κατά μέσο όρο 2.3 πόντους και 2.2 ριμπάουντ. Στις 20 Ιουλίου 2024, ανανέωσε το συμβόλαιό του για ακόμα μία σεζόν. Τη σεζόν 2024-25, με τη φανέλα της Καρδίτσας είχε 2.6 πόντους και 1.8 ριμπάουντ κατά μέσο όρο σε 21 συμμετοχές.

Στις 19 Ιουλίου 2025, ανακοινώθηκε η συμφωνία του με την ομάδα του Ηρακλή Θεσσαλονίκης.

 Εθνική Ομάδα 
Υπήρξε μέλος και αρχηγός της ελληνικής εθνικής εφήβων, με την οποία κατέκτησε το ευρωπαϊκό πρωτάθλημα του 2015. Το καλοκαίρι του 2017 στην πρώτη του εμφάνιση με την Εθνική Νέων Ανδρών, κατέκτησε το χρυσό μετάλλιο στο Ευρωμπάσκετ Νέων στην Κρήτη.

 Παραπομπές 

 Εξωτερικοί σύνδεσμοι 

 Το προφίλ του Βασίλη Χρηστίδη στη FIBA
 Το προφίλ του Βασίλη Χρηστίδη στον Ε.Σ.Α.Κ.Ε.
 Το προφίλ του Βασίλη Χρηστίδη στο eurobasket.com

Κατηγορία:Έλληνες καλαθοσφαιριστές
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιριστές Εθνικής Ελλάδας Κ18
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Μαντουλίδη
Κατηγορία:Καλαθοσφαιριστές Ολυμπιακού Πειραιώς Β
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Α.Σ. Καρδίτσας
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Α2 Εθνικής Ελλάδας